ΚΑΝΟΝΙΣΜΟΣ ( ΕΟΚ ) αριθ . 1787/91 ΤΗΣ ΕΠΙΤΡΟΠΗΣ της 24ης Ιουνίου 1991 για την πώληση, με διαγωνισμό, βοείου κρέατος με κόκαλα που προορίζεται για μεταποίηση στην Κοινότητα, που κατέχεται από τον οργανισμό παρεμβάσεως του Ηνωμένου Βασιλείου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1628/91 ( 2 ), και ιδίως το άρθρο 7 παράγραφος 3,

Εκτιμώντας :

ότι η εφαρμογή των μέτρων παρεμβάσεως στον τομέα του βοείου κρέατος δημιουργεί στο Ηνωμένο Βασίλειο σημαντικά αποθέματα -

ότι, στην παρούσα κατάσταση της αγοράς, υπάρχουν ορισμένες δυνατότητες πωλήσεως αποθεματοποιημένου κρέατος για μεταποίηση εντός της Κοινότητας - ότι θα πρέπει να τεθούν προς πώληση με διαγωνισμό-

ότι η πώληση αυτή θα πρέπει να υπάγεται στους κανόνες που καθορίζονται από τον κανονισμό ( ΕΟΚ ) αριθ . 2173/79 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 1809/87 ( 4 ), καθώς και στους κανόνες που θεσπίστηκαν από τον κανονισμό ( ΕΟΚ ) αριθ . 569/88 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 1785/91 ( 6 ), και στους κανόνες που θεσπίστηκαν από τον κανονισμό ( ΕΟΚ ) αριθ . 2182/77 της Επιτροπής ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3988/87 ( 8 ), προβλεπομένων όμως ορισμένων διατάξεων παρεκκλίσεως που αποδεικνύονται αναγκαίες ιδίως λόγω του προορισμού των εν λόγω προϊόντων -

ότι πρέπει να προβλεφθούν παρεκκλίσεις στις διατάξεις του άρθρου 8 παράγραφος 2 στοιχείο β ) του κανονισμού ( ΕΟΚ ) αριθ . 2173/79, λαμβανομένων υπόψη των διοικητικών δυσχερειών που δημιουργεί η εφαρμογή του εδαφίου αυτού στα κράτη μέλη που αφορά -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

1. Τίθενται προς πώληση με διαγωνισμό, σύμφωνα με τη διαδικασία του παρόντος κανονισμού, περίπου 461 τόνοι κρεάτων με κόκαλα που κατέχονται από τον οργανισμό παρεμβάσεως του Ηνωμένου Βασιλείου και αγοράσθηκαν πριν από την 1η Ιανουαρίου 1990 .

2 . Τα προϊόντα που αναφέρονται στην παράγραφο 1 πωλούνται με σκοπό τη μεταποίησή τους, σύμφωνα με τις διατάξεις του κανονισμού ( ΕΟΚ ) αριθ . 2173/79, και ιδίως εκείνες των άρθρων 6 έως 12, καθώς και τις διατάξεις του κανονισμού ( ΕΟΚ ) αριθ . 569/88, του κανονισμού ( ΕΟΚ ) αριθ . 2182/77 και του παρόντος κανονισμού . Άρθρο 2

1 . Η προθεσμία για την υποβολή των προσφορών σχετικά με την πώληση με διαγωνισμό λήγει στις 3 Ιουλίου 1991, ώρα 12.00 .

Ο οργανισμός παρεμβάσεως του Ηνωμένου Βασιλείου καταρτίζει προκήρυξη διαγωνισμού, αναφέροντας ιδίως :

α ) την ποσότητα των βοείων κρεάτων που τίθενται προς πώληση και

β ) την προθεσμία και τον τόπο υποβολής των προσφορών .

2 . Ο οργανισμός παρεμβάσεως που αναφέρεται στην παράγραφο 1 πωλεί κατά προτεραιότητα τα κρέατα των οποίων η διάρκεια αποθεματοποιήσεως είναι η μεγαλύτερη .

3 . Κατά παρέκκλιση από τα άρθρα 6 και 7 του κανονισμού ( ΕΟΚ ) αριθ . 2173/79, οι διατάξεις και τα παραρτήματα του παρόντος κανονισμού επέχουν θέση γενικής προκηρύξεως διαγωνισμού .

4 . Οι πληροφορίες σχετικά με τις ποσότητες και τους τόπους όπου είναι αποθεματοποιημένα τα προϊόντα μπορούν να ληφθούν από τους ενδιαφερόμενους στη διεύθυνση που αναφέρεται στο παράρτημα ΙΙ του παρόντος κανονισμού . Εξάλλου, ο οργανισμός παρεμβάσεως δημοσιεύει την προκήρυξη που αναφέρεται στην παράγραφο 1, στην έδρα του και μπορεί να προβεί σε συμπληρωματικές δημοσιεύσεις .

5 . Κατά παρέκκλιση από το άρθρο 8 παράγραφος 2 στοιχείο β ) του κανονισμού (ΕΟΚ ) αριθ . 2173/79, στις προσφορές δεν πρέπει να υπάρχει ένδειξη της ή των ψυκτικών εγκαταστάσεων όπου βρίσκονται τα προϊόντα . Άρθρο 3

1 . Κατά παρέκκλιση από το άρθρο 3 παράγραφος 1 του κανονισμού ( ΕΟΚ ) αριθ . 2182/77, η προσφορά :

α ) είναι έγκυρη εάν υποβάλλεται από νομικό ή φυσικό πρόσωπο, το οποίο από δωδεκαμήνου ασκεί δραστηριότητα στη βιομηχανία μεταποιήσεως για την παρασκευή των προϊόντων που περιέχουν βόειο κρέας και είναι εγγεγραμμένο στα δημόσια μητρώα ενός κράτους μέλους -

β ) πρέπει να συνοδεύεται από γραπτή υποχρέωση του προσφέροντος που αναφέρει ότι αυτός θα μεταποιήσει το κρέας στα προϊόντα που καθορίζονται στο άρθρο 1 παράγραφος 1 του κανονισμού ( ΕΟΚ ) αριθ . 2182/77, εντός της προθεσμίας που αναφέρεται στο άρθρο 5 παράγραφος 1 του ιδίου κανονισμού .

2 . Οι προσφέροντες που αναφέρονται στην παράγραφο 1 μπορούν να ορίσουν εντολοδόχο για να παραλάβει τα προϊόντα που αγοράζουν . Στην περίπτωση αυτή, ο εντολοδόχος υποβάλλει τις προσφορές των αγοραστών που αντιπροσωπεύει .

3 . Οι αγοραστές και οι εντολοδόχοι που αναφέρονται στις προηγούμενες παραγράφους τηρούν και ενημερώνουν λογιστικά βιβλία που επιτρέπουν να οριστεί ο προορισμός και η χρησιμοποίηση των προϊόντων, ιδίως για την εξακρίβωση της αντιστοιχίας μεταξύ των ποσοτήτων των αγορασθέντων και μεταποιηθέντων προϊόντων . Άρθρο 4

Μετά από εξέταση των προσφορών που λαμβάνονται στα πλαίσια του διαγωνισμού, καθορίζεται ελάχιστη τιμή πωλήσεως για κάθε προϊόν ή δεν δίνεται συνέχεια στο διαγωνισμό . Άρθρο 5

1 . Κατά περέκκλιση από το άρθρο 15 παράγραφος 1 του κανονισμού ( ΕΟΚ ) αριθ . 2173 /79, το ποσό της εγγυήσεως είναι 100 Ecu ανά τόνο .

2 . Η εν λόγω εγγύηση, που αναφέρεται στο άρθρο 4 παράγραφος 1 του κανονισμού ( ΕΟΚ ) αριθ . 2182/77, ισούται με το ποσό που αντιστοιχεί σε 1 200 Ecu ανά τόνο εμπροσθίων μερών και 1 800 Ecu οπισθίων μερών.

3 . Πριν από την ανάληψη :

Ο αγοραστής υποδεικνύει την εγκατάσταση ή τις εγκαταστάσεις όπου θα γίνει η μεταποίηση του αγορασθέντος κρέατος .

4 . Κατά παρέκκλιση από το άρθρο 18 του κανονισμού ( ΕΟΚ ) αριθ . 2173/79, η προθεσμία για την ανάληψη, όπως ορίζεται στο άρθρο αυτό, είναι δύο μήνες . Άρθρο 6

Κατά την έννοια παρόντος κανονισμού, 100 χιλιόγραμμα πισινών τετάρτων με κόκαλα αντιστοιχούν σε 64 χιλιόγραμμα κρέατος χωρίς κόκαλα, μετά από αφαίρεση του φιλέτου και του παραφιλέτου . Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 24 Ιουνίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 24 . ( 2 ) ΕΕ αριθ . L 150 της 15 . 6 . 1991, σ . 16 . ( 3 ) ΕΕ αριθ . L 251 της 5 . 10 . 1979, σ . 12 . ( 4 ) ΕΕ αριθ . L 170 της 30 . 6 . 1987, σ . 23 . ( 5 ) ΕΕ αριθ . L 55 της 1 . 3 . 1988, σ . 1 . ( 6 ) Βλέπε σελίδα 13 της παρούσας Επίσημης Εφημερίδας . (7 ) ΕΕ αριθ . L 251 της 1 . 10 . 1977, σ . 60 . ( 8 ) ΕΕ αριθ . L 376 της 31 . 12 . 1987, σ . 31 .

ANEXO I - BILAG I - ANHANG I - ΠΑΡΑΡΤΗΜΑ I - ANNEX I - ANNEXE I - ALLEGATO I - BIJLAGE I - ANEXO I

Estado miembro Productos Cantidades ( toneladas ) Medlemsstat Produkter Maengde ( tons ) Mitgliedstaat Erzeugnisse Mengen ( Tonnen ) Κράτος Προϊόντα Ποσότητες ( τόνοι ) Member State Products Quantities ( tonnes ) Etat membre Produits Quantites ( tonnes ) Stato membro Prodotti Quantita ( tonnellate ) Lid-Staat Produkten Hoeveelheid ( ton ) Estado-membro Produtos Quantidade ( toneladas ) UNITED KINGDOM - Forequarters, from : Category C, classes U, R and O 161 - Hindquarters, from : Category C, classes U, R and O 300

ANEXO II - BILAG II - ANHANG II - ΠΑΡΑΡΤΗΜΑ II - ANNEX II - ANNEXE II - ALLEGATO II - BIJLAGE II - ANEXO II

Direcciones de los organismos de intervencion - Interventionsorganernes adresser - Anschriften der Interventionsstellen - Διευθύνσεις των οργανισμών παρεμβάσεως - Addresses of the intervention agencies - Adresses des organismes d'intervention - Indirizzi degli organismi d'intervento - Adressen van de interventiebureaus - Enderecos dos organismos de intervencao

UNITED KINGDOM : Intervention Board for Agriculture Produce

Fountain House

2 Queens Walk

Reading RG1 7QW

Berkshire

Tel . ( 0734 ) 58 36 26

Telex 848 302